钦定古今图书集成/明伦汇编/氏族典/第178卷 > 田世威
## 钦定古今图书集成/明伦汇编/氏族典/第178卷 > 田世威

按《祥符县志》：“世威，宣武卫千户，骁勇，明《春秋》大义。嘉
靖间，中武会，升指挥同知。以边功累官副总兵。初分
守延安，升宣府游击。会大同有犯，调守紫荆关，截杀
于金家井，生擒酋长吉脱兰，命协守大同。三十四年，
大举入犯，调赴朔州，大战于杏园，斩首甚众，奏准世
袭指挥使。以疾回籍，起山西副将。地方失事，谪戍永”
宁。隆庆五年，贼声犯独石口。世威充头目哨探。至臭
柳滩，遇贼伏，奋勇冲战，得胜而旋。总制尚书王崇古
叙世威前后功绩以闻，复职，镇守三镇。万历元年卒
于边。